Seksbarnsfar savnet etter brokollapsen: – Hjertene våre er knust
Et døgn etter brokollapsen er seks arbeidere fortsatt savnet. Minst to personer skal være reddet opp av det iskalde vannet. Samtidig som skipet «Dali» startet ferden sin 05.30 tirsdag norsk tid ble det utført anleggsarbeid på den 2,6 kilometer lange broen Francis Scott Key Bridge. En time senere krasjet skipet med broen. Video fra stedet viser hvordan broen kollapser etter sammenstøtet.  Åtte arbeidere skal ha falt i Patapscoelva. Tirsdag morgen lokal tid opplyste brannsjef i Baltimore at to personer ble reddet opp av vannet – én av dem i kritisk tilstand.  Fortsatt er seks savnet.  – Basert på hvor lenge det er siden broen kollapset og temperaturene i vannet, tror vi ikke vi kommer til å finne noen av de savnede i live, sa Kystvaktens Shannon Gilreath ifølge CNN. – Skjedde på et øyeblikk Én av de åtte arbeiderne er 49 år gamle Miguel Luna, forteller hans kone María del Carmen Castellón til TV-kanalen Telemundo 44. – Hjertene våre er knust fordi vi ikke vet om de har blitt reddet ennå. Vi venter bare på nyhetene, sier hun til kanalen. Familien til Luna sier at han var fra El Salvador, og at han har seks barn. Telemundo 44 møter dem i katastrofeområdet hvor de står med andres familier og venter på nyheter. Jesús Campos forteller at han har jobbet med noen av de savnede for entreprenøren Brawner Builders i årevis.  – Å se hva som skjer knuser hjertet mitt. Vi er mennesker og vi er kollegaer, sier han.  Han tror ikke at det var mulighet for å evakuere arbeiderne av den lange broen. – Det skjedde på et øyeblikk ... Det kunne ikke blitt gjort. – For rundt en måned siden jobbet jeg på broen ... Vi ble flyttet til dagskiftet og de ble flyttet til nattskiftet, sier han til Telemundo 44.  Campos sier til den spansktalende kanalen at de savnede arbeiderne skal være fra El Salvador, Guatemala, Honduras og Mexico.  Til Sky News forteller Campos at han ikke kunne se for seg at noe så fryktelig kunne skje. – Sjefen min ringte meg på morgenen og fortalte at de hadde reddet en av kollegaene mine, men han var i koma. – De er fedre. De er folk som kom for å tjene til sitt daglige brød, sier han til Sky.  En tydelig rørt guvernør Wes Moose, forteller at han har møtt familiene til de savnede.  – Vi har bedt med dem, og vi har bedt for dem. Vårt budskap til dem er: Vi er her for dere.  Mistet strømmen Skipet skal ha mistet fremdriften på vei ut av havnen i Baltimore. På videobilder fra hendelsen kan man tydelig se at lysene på skipet slukkes. Da skipet begynte å gli fremover ute av kontroll, skal mannskapet ha sluppet ankeret i håp om at det ville stanse. Minutter før kollisjonen skal de ha varslet myndighetene om at de hadde mistet kontrollen på skipet, viser en foreløpig rapport. – En kollisjon med broen er mulig. Til VG sier kommunesjef Johnny Olszewski i Baltimore at politimenn på begge siden av broen mottok varselet.  – Politimennene fulgte «Mayday»-varselet fra skipet, og på begge sider av broen klarte de på veldig kort varsel å stenge trafikken, og hindre at flere biler kom ut på broen, sier Oziewski til VG. Guvernør i Maryland, Wes Moore, har bekreftet at mannskapet på skipet ga beskjed til myndighetene at de mistet strømmen før de kolliderte med broen. – Dette har utvilsomt reddet liv, sa USAs president Joe Biden da han møtte pressen tirsdag ettermiddag. En tydelig rørt guvernør Wes Moose, forteller at han har møtt familiene til de savnede.  – Vi har bedt med dem, og vi har bedt for dem. Vårt budskap til dem er: Vi er for dere. 
Seks arbeidere fortsatt savnet etter brokollapsen i Baltimore, USA Én av dem er Miguel Luna Kollapsen skjedde etter at skipet "Dali" krasjet med broen To personer er reddet fra vannet, én i kritisk tilstand